CELEX: 62020TA0172
Language: bg
Date: 2021-07-14 00:00:00
Title: Дело T-172/20: Решение на Общия съд от 14 юли 2021 г. — Rochefort/Парламент (Институционално право — Правна уредба, свързана с разноските и надбавките на членовете на Европейския парламент — Надбавки за парламентарни сътрудници — Връщане на недължимо платени суми — Тежест на доказване — Задължение за мотивиране — Право на защита — Грешка при прилагане на правото — Грешка в преценката — Пропорционалност)

6.9.2021   
            
            
               BG
            
            
               Официален вестник на Европейския съюз
            
            
               C 357/24
            
         
      Решение на Общия съд от 14 юли 2021 г. — Rochefort/Парламент
      (Дело T-172/20) (1)
      
      (Институционално право - Правна уредба, свързана с разноските и надбавките на членовете на Европейския парламент - Надбавки за парламентарни сътрудници - Връщане на недължимо платени суми - Тежест на доказване - Задължение за мотивиране - Право на защита - Грешка при прилагане на правото - Грешка в преценката - Пропорционалност)
      (2021/C 357/38)
      Език на производството: френски
      
         Страни
      
      
         Жалбоподател: Robert Rochefort (Париж, Франция) (представители: M. Stasi, J.-L. Teheux и J.-M. Rikkers, avocats)
      
         Ответник: Европейски парламент (представители: N. Görlitz, T. Lazian и M. Ecker)
      
         Предмет
      
      Искане на основание член 263 ДФЕС за отмяна на решението на генералния секретар на Парламента от 17 декември 2019 г., с което се разпорежда жалбоподателят да върне недължимо платената му сума от 60 499,38 EUR за надбавки за парламентарни сътрудници, и на съответното дебитно известие от 22 януари 2020 г.
      
         Диспозитив
      
      
                  1)
               
               
                  Отменя решението на генералния секретар на Европейския парламент от 17 декември 2019 г., с което се разпорежда на г-н Robert Rochefort да върне недължимо платената му сума от 60 499,38 EUR за надбавки за парламентарни сътрудници, както и съответното дебитно известие от 22 януари 2020 г., доколкото се отнасят до суми, платени за месец април 2010 г., за дните, които не съответстват на приетите от генералния секретар на Парламента командировки, и за периода от 29 до 31 март 2011 г.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Г-н Rochefort и Европейският парламент понасят направените от тях съдебни разноски.
               
            
         (1)  ОВ C 191, 8.6.2020 г.